સર્વે મુજબ દેશના સૌથી મોટા રાજ્ય યુપીમાં મહાગઠબંધન થવાની સ્થિતિમાં એનડીએને આઠ ટકા વોટ શેરનું નુકસાન થતું જોવા મળી રહ્યું છે. 2014ની ચૂંટણીમાં લગભગ 43 ટકા વોટ મેળવનારા એનડીએને હાલની સ્થિતિમાં યોજાનારી લોકસભા ચૂંટણી દરમિયાન 35 ટકા વોટ મળવાની વાત કહેવામાં આવી રહી છે, જેના કારણે તેને લગભગ આઠ ટકા વોટનું નુકસાન થતું દેખાઈ રહ્યું છે. સર્વેમાં એનડીએને 35 ટકા, યુપીએને 12 ટકા અને અન્ય (એસપી-બીએસપી-અન્ય પક્ષો)ને લગભગ 53 ટકા વોટ મળવાની વાત કહેવામાં આવી રહી છે. તો સર્વેમાં ભાજપને ગોરખપુર અને ફૂલપુરમાં થયેલી હારને કારણે નુકસાન થતું પણ દેખાઈ રહ્યું છે. બીજી તરફ સર્વેમાં મહાગઠબંધનની સ્થિતિમાં સમાજવાદી પાર્ટી અને બહુજન સમાજ પાર્ટીને લગભગ ચાર ટકા વોટનો ફાયદો મળતો દેખાઈ રહ્યો છે.